open-index/open-wikipedia-markdown huggingface dataset:
ABC

**ABC** או **איי.** **בי. סי.** (קיצור של **A**merican **B**roadcasting **C**ompany – "חברת שידור אמריקנית") היא רשת טלוויזיה ורדיו בארצות הברית. הרשת נוסדה בשנת 1943 על ידי אדוארד נובל, לאחר שפוצלה מרשת NBC, ונמצאת בבעלות חברת וולט דיסני משנת 1996.

משנות ה-20 פעלו בארצות הברית שתי רשתות רדיו עיקריות - CBS ו-NBC. האחרונה כללה שתי רשתות נפרדות, שכונו "הרשת האדומה" ו"הרשת הכחולה". בתחילת שנות ה-40 משרד התקשורת האמריקני הורה לרשת NBC למכור אחת מהרשתות, כדי לעודד תחרות. ב-12 באוקטובר 1943 הרשת הכחולה נמכרה לאיש העסקים אדוארד נובל, תמורת 8 מיליון דולר. שם הרשת שונה ל-ABC בשנת 1944. מסוף שנות ה-40, הרשת החדשה החלה להתמודד בהצלחה מול שתי הרשתות הוותיקות. שידורי הטלוויזיה ברשת החלו ב-19 באפריל 1948.

ב-9 בפברואר 1953 הרשת נמכרה לחברת UPT, בהנהלת לאונרד גולדנסון. בשנת 1986 הרשת נמכרה לחברת קפיטל סיטיז, ובשנת 1996 נמכרה לחברת וולט דיסני.

## תוכניות וסדרות בהווה
### דרמה

* האנטומיה של גריי (מאז 2005)
* הרופא הטוב (מאז 2017)
* תחנה 19 (מאז 2018)
* מיליון דברים קטנים (מאז 2018)
* טירון (מאז 2018)
* ביג סקיי (מאז 2020)

### קומדיה
* הגולדברגים (מאז 2013)
* שחור-כזה (מאז 2014)
* משפחת קונר (מאז 2018)
* כלכלת הבית  (מאז 2021)

### ריאליטי/תוכניות ללא תסריט
* קטעי הווידאו הביתיים המצחיקים ביותר של אמריקה (מאז 1990)
* הרווק (מאז 2002)
* הרווקה (2003–2005; מאז 2008)
* רוקדים עם כוכבים (מאז 2005)
* הכרישים (מאז 2009)
* The Great Christmas Light Fight (מאז 2013)
* הרווק בגן עדן (מאז 2014)
* The Great American Baking Show (מאז 2015)
* אמריקן איידול (מאז 2018)
* Holey Moley (מאז 2019)
* The Genetic Detective (מאז 2020)
* שיחת חירום  (מאז 2020)
* The Con  (מאז 2020)
* פוץ' פרפקט  (מאז 2021)
* כשהטבע קורא לך עם הלן מירן  (מאז 2021)

## תוכניות וסדרות בולטות ששודרו בעבר

## קישורים חיצוניים

* 

* 

## הערות שוליים

ABC
קטגוריה:ערוצי טלוויזיה אמריקאיים
קטגוריה:דיסני: טלוויזיה
קטגוריה:זוכי פרס אמי בפריים טיים: הנדסה
קטגוריה:תחנות רדיו
גרפמה

**גְּרָפֵמָה** הוא מונח מתחום האורתוגרפיה או מתחום הטיפוגרפיה, ומשמעותו שונה במקצת בכל אחד מהתחומים.

## באורתוגרפיה

אורתוגרפיה היא תיאור וחקר של שיטות כתיבה עבור שפות מדוברות. במסגרת האורתוגרפיה אפשר להגדיר גרפמה בצורה מצמצמת או מרחיבה. בהגדרה מצמצמת מדובר בקבוצת סימנים גרפיים שיכולים להתחלף זה בזה בלי ליצור כל הבחנה. כל אחד מהסימנים בקבוצה מכונה **אלוגרף**.

לדוגמה באלפביתים הלטיני, היווני והקירילי יש שתי סדרות של אותיות: רישיות (Capital) וקטנות (Miniscule). כנגד כל אות רישית יש אות קטנה, כלומר הסימנים A ו-a באלפבית הלטיני הם אלוגרפים המהווים גרפמה אחת. במקרה זה החילוף בין שני הסימנים אינו חופשי לגמרי. הסימן A יופיע בתחילת משפט, בתחילת שם פרטי, בכותרות ובמקרים אחדים נוספים, בעוד הסימן a יופיע בכל יתר המקרים. הצורות הבאות חוקיות: ADAM, Adam בעוד הצורות הבאות אינן חוקיות: aDAM, AdAm, adam ועוד. אפשר, אם כן לומר שמדובר באלוגרפים ב**תפוצה משלימה**.

גם בעברית קיימים אלוגרפים בתפוצה משלימה. כל האותיות הסופיות הן אלוגרפים של גרפמה אחת, שבה שני סימנים נמצאים בתפוצה משלימה. בסוף מילה מופיע אלוגרף אחד, ובכל יתר המקרים אלוגרף אחר. לדוגמה, במילה **מים** הסימנים **מ** ו-**ם** מהווים גרפמה אחת, כשהאלוגרף מ מופיע בתחילת המילה והאלוגרף ם מופיע בסופה. במקרה זה רק הצירוף "מים" הוא חוקי, בעוד הצירופים "םימ", "מימ", ו"םים" אינם חוקיים.

בערבית, רוב הגרפמות כוללות 2-4 אלוגרפים בתפוצה משלימה. כלומר, לרוב האותיות יש צורה מיוחדת לתחילת המילה, לאמצע המילה, ולסופה. לדוגמה, הצורות: هـ ـهـ ـه ه הן אלוגרפים של הגרפמה המקבילה ל-ה בעברית. כל אחת מהן מופיעה במקום אחר במילה. בערבית יש גם אלוגרפים שהחילוף ביניהם חופשי לגמרי (Free Variations). לדוגמה, הסימן "ל-א" لا יכול לבוא בכמה צורות, כשהשימוש בכל אחת מהן תלוי כמעט לגמרי בסגנונו של הכותב.

בהגדרה מרחיבה, המתייחסת לממשק שבין אורתוגרפיה לפונולוגיה, גרפמה היא ביטוי גרפי לפונמה. לפי הגדרה זו, הסימנים s ו-ç בצרפתית ובפורטוגזית הם אלוגרפים של גרפמה אחת, כיוון שהם מסמנים פונמה אחת - /s/. בעברית מודרנית, צירוף האותיות "טש" והסימן צ' הם אלוגרפים של גרפמה אחת, כיוון ששניהם מסמנים את הפונמה /ʧ/.

## בטיפוגרפיה

בתחום הטיפוגרפיה, העוסק בעיצוב גופנים לדפוס, גרפמה היא יחידת הכתב הקטנה ביותר. יחידה כזאת יכולה להיות אות, לוגוגרמה (סימנים כגון $, %, או סימניות סיניות), ספרות, סימני פיסוק וכיוצא באלה. גופן חייב לכלול גרסה לכל גרפמה הכלולה בשפה, וחייבת להיות התאמה בין הגרפמות כדי לשמור על קו אחד בעיצוב הגופן.

## קישורים חיצוניים

קטגוריה:כתב
Tomorrow Never Knows

**Tomorrow Never Knows** (בתרגום חופשי לעברית: **המחר לעולם אינו יודע**) הוא שיר של להקת הביטלס מהתקליט Revolver שהוצא בשנת 1966. על אף שהוא השיר האחרון באלבום, הוא השיר הראשון ממנו שהביטלס הקליטו. זהו גם השיר הראשון עליו עבד ג'ף אמריק כמפיק. למרות הקרדיט המשותף לג'ון לנון ופול מקרטני, למעשה כתב ג'ון לנון את השיר לבדו. המילים בשיר הן ציטוטים מתוך ספר המוות הטיבטי, ובהיותו שיר רוק פסיכדלי ישנם גם אפקטים רבים ומיוחדים: קולות שונים מנוגנים לאחור בלופים, גיטרה מנוגנת לאחור, לנון שר דרך מגאפון ועוד.

## קישורים חיצוניים

* הסיפור מאחורי "Tomorrow Never Knows"

* Notes on "Tomorrow Never Knows", Alan W. Pollack


קטגוריה:ערכים שבהם תבנית בריטניקה אינה מתאימה
קטגוריה:שירי הביטלס
קטגוריה:שירים באנגלית
קטגוריה:שירי רוק פסיכדלי
קטגוריה:שירי רוק ניסיוני
קטגוריה:שירים על סמים
נבחרת סאו טומה ופרינסיפה בכדורגל

**נבחרת סאו טומה ופרינסיפה בכדורגל** היא נבחרת הכדורגל הלאומית של סאו טומה ופרינסיפה. הנבחרת חברה בקונפדרציית הכדורגל של אפריקה.

נבחרת זו נחשבת לאחת מהחלשות ביותר בכל יבשת אפריקה ובעולם כולו. 

## כל [[גביע העולם בכדורגל|גביעי העולם]]
* 1930 עד 1990 - לא נכנסה
* 1994 - פרשה
* 1998 - לא נכנסה
* 2002 עד 2006 - לא העפילה
* 2010 - פרשה
* 2014 עד 2026 - לא העפילה

## כל [[גביע אפריקה לאומות|גביעי אפריקה]]
* 1957 עד 1998 - לא השתתפה
* 2000 עד 2002 - לא העפילה
* 2004 - פרשה
* 2006 - לא העפילה
* 2008 - לא השתתפה
* 2010 - פרשה
* 2012 - לא השתתפה
* 2013 עד 2027 - לא העפילה

## הערות שוליים

קטגוריה:סאו טומה ופרינסיפה: כדורגל
סאו טומה ופרינסיפה
נבחרת צ'אד בכדורגל

**נבחרת צ'אד בכדורגל** היא נבחרת הכדורגל הלאומית של צ'אד.

נבחרת זו נחשבת לאחת מהחלשות ביותר בכל יבשת אפריקה. 

## כל גביעי העולם
* 1930 עד 1998 - לא נכנסה
* 2002 עד 2026 - לא העפילה

## כל גביעי אפריקה
* 1957 עד 1990 - לא נכנסה
* 1992 - לא העפילה
* 1994 - פרשה בזמן העפלה
* 1996 עד 1998 - לא נכנסה
* 2000 - לא העפילה
* 2002 - לא נכנסה
* 2004 עד 2008 - לא העפילה
* 2010 - נפסלה במהלך המוקדמות
* 2012 עד 2015 - לא העפילה
* 2017 - פרשה במהלך המוקדמות
* 2019 - הושעתה
* 2021 עד 2027 - לא העפילה

## תלבושות לאורך השנים

### תלבושת
במהלך תקופת עצמאותה של צ'אד, הקבוצה התחרתה במשחקים בינלאומיים ושיחקה בחולצה כחולה, מכנסיים קצרים כחולים וגרביים אדומות. אלה הם הצבעים הלאומיים של דגל צרפת . בשנות ה-70, צבעי הבית של צ'אד השתנו לכחול-צהוב-אדום. מדי החוץ הראשונה שלהם בשנת 1960 הייתה חולצה לבנה, מכנסיים קצרים אדומים וגרביים לבנות. בשנת 1980, צבע מדי החוץ שונה לחולצה אדומה, מכנסיים קצרים כחולים וגרביים צהובות.
#### חסות ערכה

## שחקנים מפורסמים
* ז'אפט אנדוראם
* נאבאטינג טוקו
*אזקיאל נדואסל

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:צ'אד: כדורגל
צ'אד
נבחרת הרפובליקה המרכז-אפריקאית בכדורגל

**נבחרת הרפובליקה המרכז אפריקאית בכדורגל** היא נבחרת הכדורגל הלאומית של הרפובליקה המרכז אפריקאית.

נבחרת זו נחשבת לאחת מהחלשות ביותר בכל יבשת אפריקה. 

## כל [[גביע העולם בכדורגל|גביעי העולם]]
* 1930 עד 1974 - לא נכנסה
* 1978 - פרשה
* 1982 - מועמדותה נפסלה תוך כדי העפלה
* 1986 עד 1998 - לא נכנסה
* 2002 - לא העפילה
* 2006 - פרשה
* 2010 - פרשה
* 2014 עד 2026 - לא העפילה

## כל [[גביע אפריקה לאומות|גביעי אפריקה]]
* 1957 עד 1972 - לא נכנסה
* 1974 - מועמדותה נפסלה בזמן המוקדמות
* 1976 - פרשה
* 1978 עד 1986 - לא נכנסה
* 1988 - לא העפילה
* 1990 עד 1994 - לא נכנסה
* 1996 - פרשה
* 1998 - מועמדותה נפסלה בזמן המוקדמות
* 2000 - פרשה
* 2002 עד 2004 - לא העפילה
* 2006 - פרשה
* 2008 - לא השתתפה
* 2010 - פרשה
* 2012 עד 2025 - לא העפילה

## קישורים חיצוניים

## הערות שוליים

קטגוריה:הרפובליקה המרכז-אפריקאית: כדורגל
מרכז אפריקאית, רפובליקה
חדר האוכל הממלכתי (הבית הלבן)

ממוזער|250x250 פיקסלים|חדר האוכל הממלכתי - מבט לכיוון דרום מערב.
ממוזער|250px|תרשים הקומה הראשונה של הבית הלבן. חדר האוכל הממלכתי מסומן בצהוב.
**חדר האוכל הממלכתי** (באנגלית: **State Dining Room**) הוא חדר אוכל גדול המצוי בקומה הראשונה של הבית הלבן משכנו של נשיא ארצות הברית המצוי בוושינגטון בירת ארצות הברית. החדר משמש לסעודות ממלכתיות רשמיות, ומסוגל להכיל עד 140 סועדים.

גודלו של החדר 14.6 על 10 מטרים, ולו שש דלתות המובילות למזווה, לחדר האוכל המשפחתי, למסדרון הצלב (Cross Hall), לחדר האדום ולמרפסת המערבית.

החדר בנוי בסגנון נאו קלאסי - סגנון העיצוב והבנייה המקובל באנגליה במאה ה-18. קירות החדר לבנים, לאורך הקירות בצמוד לתיקרה מצוי כרכוב העשוי עץ אלון עם עמודי עץ אלון קורינתיים תומכים בו. לאורך הקירות מצויים שולחנות המעוטרים בעיטים הציפור המסמלת את ארצות הברית. את החדר מאירות נברשות מצופות כסף בסגנון הרוקוקו שמקורן מתקופת כהונתו של ראת'רפורד בירצ'רד הייס.

במרכז החדר מצוי שולחן מהגוני בסגנון המלכה אן. האוכל מוגש בסט סכו"ם מוזהב שנרכש בשנת 1817 על ידי הנשיא מונרו. במרכז השולחן מונח האוכל על מגש מוגבה העשוי שבע מראות שאורכו הכולל כ-4.5 מטרים.

החדר שימש בעבר כחדר הסבה, משרד, חדר ממשלת ארצות הברית ובעיקר כחדר אוכל. רק החל מכהונתו של אנדרו ג'קסון החל החדר להיות מכונה "חדר האוכל הממלכתי".

במקור, היה החדר קטן יותר. בקצהו הצפוני היה גרם מדרגות לקומה השנייה. בעת שיפוץ המבנה שנערך ב-1902 בהוראת תאודור רוזוולט הוסר חדר המדרגות והוגדל החדר. במסגרת שיפוץ זה שני אחים עשויים שיש איטלקי שהותקנו בתקופת כהונתו של ג'יימס מונרו הועברו לחדר האדום ולחדר הירוק. במקומם נבנה אח מרכזי בקיר המערבי.

## קישורים חיצוניים

* חדר האוכל הממלכתי באתר הבית הלבן
* אתר מוזיאון הבית הלבן - תצלומים היסטוריים ושחזורים של חדר האוכל הממלכתי

קטגוריה:הבית הלבן: אגפים וחדרים
STS-29

**STS-29**, היא משימה בתוכנית המעבורות של נאס"א. זו הייתה המשימה השלישית של מעבורת החלל דיסקברי.

## צוות
* **מפקד המשימה:** מייקל קואוטס (Michael L. Coats)
* **טייס:** ג'ון בלאהה (John E. Blaha)
* **מומחה למשימה:** ג'יימס בגיין (James P. Bagian)
* **מומחה למשימה:** ג'יימס באקלי (James F. Buchli)
* **מומחה למשימה:** רוברט ספרינגר (Robert C. Springer)

## המשימה
מעברות החלל שוגרה ב-13 במרץ 1989. במקור השיגור תוכנן ל-18 בפברואר ונדחה מספר פעמים עקב בעיות טכניות.

המטרה העיקרית הייתה הצבה בחלל של חללית TDRS-4 שהיה חלק של מערך לווייני תקשורת אמריקאיות. לאחר הפעלת הלוויין בניית מערכת TDRS הושלמה. בנוסף בוצעו מספר ניסויים. במהלך הטיסה נבדקה מערכת קירור שהייתה מיועדת לתחנת החלל "פרידום". היא הפסיקה לעבור אחרי 30 דקות של פעילות רציפה עקב בעיות תכנוניות.

אסטרונאוטים השתמשו במצלמה מתורצת IMAX, צילומים בהמשך שולבו בסרט Blue Planet שהקרנתו החלה בשנת 1990.

במהלך הטיסה היו בעיות עם מערכת אספקת החשמל שטופלו בעזרת צוות קרקע.

המעבורת נחתה בבסיס חיל האוויר אדוארדס ב-18 במרץ לאחר ביצוע 80 הקפות.

## קישורים חיצוניים

* 
* דף המשימה באתר נאס"א
* תיאור המשימה
* תיאור המשימה

## הערות שוליים

STS-029
קטגוריה:1989 בארצות הברית
החדר האדום (הבית הלבן)

ממוזער|300px|החדר האדום - מבט לכיוון צפון מזרח.
200px|ממוזער|החדר האדום - תצלום מהמאה ה-19.
**החדר האדום** (באנגלית: **Red Room**) הוא אחד מחדרי הקומה הראשונה של הבית הלבן – משכן נשיא ארצות הברית בוושינגטון שבארצות הברית.
החדר שימש בעבר כחדר הסבה. כיום החדר משמש לארוחות מצומצמות משתתפים שעורך נשיא ארצות הברית. החדר מקושט באופן מסורתי בגווני אדום, ומכאן שמו.

גודלו 8.5 על 6.85 מטרים, ולו שש דלתות הפונות אל מסדרון הצלב (Cross Hall), החדר הכחול, האכסדרה הדרומית, וחדר האוכל הממלכתי.

החדר מרוהט בסגנון אימפריאלי צרפתי, וחלק מהרהיטים יוצרו על ידי הנגר הצרפתי שהיגר למדינת ניו יורק – שארל הונרה לאנוייה (Charles-Honoré Lannuier).

קירות החדר מחופות בסטין אדום שעליו עיטורי זהב. רהיטי החדר מעוטרים במשי אדום, ומגולפים בצורות של דולפינים, ראשי אריות וספינקסים - מוטיב מצרי שהפך פופולרי בצרפת לאחר מסעו של נפוליאון בונפרטה למצרים.

השטיח משנת 1997 בצבעי בז', אדום וזהב הוא שיחזור של שטיח מהמאה ה-19 שיוצר בצרפת. הנברשת יוצרה בשנת 1805. בחדר מוצג דיוקנה של דולי מדיסון מעשי ידי הצייר גילברט סטיוארט משנת 1804 וכן כמה ציורי נוף.

## היסטוריה
בציור משנת 1803 של בנג'מין לטרוב של הקומה הראשונה של הבית הלבן ("הקומה הרשמית" – "the "State Floor) ניתן לראות שחדר זה שימש כחדר כניסה לספריית הנשיא שמוקמה בחדר הסמוך . בתקופת כהונתו של ג'יימס מדיסון החדר הפך ל"חדר האוכל הצהוב" בו ערכה דולי מדיסון נשפים מדי יום רביעי.

רהיטי החדר, בסגנון צרפתי אימפריאלי נרכשו על ידי ג'יימס מונרו (אשר רכש אף את הרהיטים של החדר הכחול).

חדר זה נהרס לחלוטין בתקופת השיפוץ שנערך בעת כהונתו של הארי טרומן ונבנה מחדש לאחר מכן.

בשנת 1962, בתקופת כהונתו של ג'ון קנדי שופץ החדר ובשנת 2000 שופץ החדר בשנית.

## קישורים חיצוניים

*החדר האדום באתר הבית הלבן.
* אתר מוזיאון הבית הלבן - תצלומים היסטוריים ושחזורים של החדר האדום

חדר האדום
STS-30

**STS-30**, היא משימה בתוכנית המעבורות של נאס"א. זו הייתה הטיסה הרביעית של מעבורת החלל אטלנטיס, והרביעית מאז אסון מעבורת החלל צ'לנג'ר. מטרת המשימה הייתה לפרוס למסלול את הגשושית מגלן ולשים אותה במסלול מעבר לכיוון נוגה.

## צוות
* **מפקד המשימה:** דייוויד ווקר (David Walker)
* **טייס:** רונלד גרייב (Ronald J. Grabe)
* **מומחה למשימה:** נורמן ת'אגארד (Norman E. Thagard)
* **מומחה למשימה:** מרי קלייב (Mary L. Cleave)
* **מומחה למשימה:** מארק לי (Mark C. Lee)

## לקראת המשימה
במסגרת הכנות לטיסה המעבורת עברה שיפוצים במשך 3 חודשים. בתקופה זו הוחלפו חלקים פגומים של מערכת הגנת החום של מעבורת החלל. בסוף מרץ 1989 המעבורת הגיע לכן שיגור.

## המשימה
השיגור היה מתוכנן ל-28 באפריל 1989. 31 שניות לפני השיגור הכנות הופסקו בגלל בעיות טכניות. השיגור בוצע ב-4 במאי 1989.

ב-7 במאי מחשב המעברות כשל. צוות החליף אותו במחשב חילופי שהיה על הסיפון. במהלך הטיסה התרחשו תקלות נוספות בציודים השונים, אך הם לא השפיעו על ביצוע הניסויים העיקריים של המשימה.

המטרה העיקרית של השיגור היה הצבה במסלול של גשושית מגלן. בהמשך הגשושית החלה את הטיסה לכיוון נגה והגיעה ליעד באוגוסט 1990.

צוות המעבורת לראשונה השתמש במצלמת וידאו.

המעבורת נחתה בהצלחה בבסיס חיל האוויר אדוארדס לאחר ביצוע 65 הקפות במסלול, ושהות בחלל של 4 ימים.


קובץ:STS-30 launch.jpg|שיגור משימת STS-30 שבתוכה מגלן
קובץ:Magellan deploy.jpg|פריסת מגלן עם המאיץ מתוך המעבורת
קובץ:Atlantis is landing after STS-30 mission.jpg|המעבורת מתכוננת לנחיתה

## ראו גם
* משימות מעבורות החלל

## קישורים חיצוניים

* 
* דף המשימה באתר נאס"א
* תיאור המשימה
* תיאור המשימה

STS-030
קטגוריה:1989 בארצות הברית
חדר המפות (הבית הלבן)

שמאל|ממוזער|250px|חדר המפות 2005
ממוזער|250px|תרשים קומת הקרקע של הבית הלבן. חדר המפות מסומן בתכלת.
**חדר המפות** (באנגלית: **Map Room**) הוא אחד מחדרי ההסבה של הבית הלבן, משכנו של נשיא ארצות הברית המצוי בוושינגטון שבארצות הברית.

במהלך מלחמת העולם השנייה שימש החדר כחדר המצב של נשיא ארצות הברית. כיום משמש למטרה זו חדר המצב המצוי באגף המערבי של הבית הלבן.

כיום משמש החדר כחדר פגישות פרטי עבור הנשיא או הגברת הראשונה של ארצות הברית.

החדר מעוטר ברהיטים בסגנון צ'יפנדייל. ארונות החדר יוצרו בפילדלפיה בשנת 1770. הכורסה בחדר יוצרה על ידי תומאס אפלק מפילדלפיה בין 1760 ו- 1770.

האח, העשוי אבן חול, נבנה לאחר השיפוץ שנעשה בתקופת הארי טרומן. מעל האח תלויה מפת המצב האחרונה ששימשה את פרנקלין רוזוולט ב-3 באפריל 1945. לצד האח מצויה שידה שיוצרה בשנת 1765 ועליה תיבת התרופת של דולי מדיסון אשר היא ברחה עימה זמן קצר לפני שחיילים בריטיים העלו את הבית הלבן באש במלחמת 1812.

בחדר מוצגת מפה משנת 1755 של המודדים ג'שואה פרי ופיטר ג'פרסון (אביו של תומאס ג'פרסון). המפה מוצגת על ארון בו מוחזקות מפות של כל העולם מתנת החברה הגאוגרפית הלאומית.

## קישורים חיצוניים

* חדר המפות באתר הבית הלבן
* אתר מוזיאון הבית הלבן - תצלומים היסטוריים ושחזורים של חדר האוכל הממלכתי
****
קטגוריה:הבית הלבן: אגפים וחדרים
STS-28

**STS-28**, היא משימה בתוכנית המעבורות של נאס"א, הטיסה הראשונה של מעבורת החלל קולומביה מאז אסון צ'לנג'ר.

## צוות
* **מפקד המשימה:** ברוסטר שו 
* **טייס:** ריצ'רד ריצ'רדס 
* **מומחה למשימה:** ג'יימס קרייג אדמסון 
* **מומחה למשימה:** דוד ליסטמה (David C. Leestma)
* **מומחה למשימה:** מארק בראון (Mark N. Brown)

## המשימה
STS-28 היא המשימה הרביעית שמוקדשת למשרד ההגנה האמריקאי, הטיסה ה-30 בתוכנית המעבורות של נאס"א, ו והטיסה הראשונה של מעבורת החלל קולומביה מאז אסון צ'לנג'ר.
רוב הפרטים של המשימה נוגעים לביטחונה של ארצות הברית ולכן מסווגים. אולם משימה זו כנראה הכניסה למסלול שני לוויינים שאחד מהם הוא דור שני ללוויין Satellite Data System. ככה"נ במסלול אליפטי בעל פריגיאה נמוכה ואפוגיאה גבוהה 1989-061B
על הלוויין השני אין הרבה מידע. נחשד שהוא לוויין ריגול, ייתכן Advanced KH-11 שמעביר תמונות בתקשורת דיגיטלית. לוויין זה הוכנס מסלול לווייני נמוך, ככל הנראה במסלול קוטבי כדי לאפשר ללוויין לצלם הכי הרבה מפני השטח של כדור הארץ.

מעבורת החלל קולומביה, שוגרה ממרכז החלל קנדי ב-8 באוגוסט 1989 בשעה 8:37, לפי שעון מזרח ארצות הברית.

במהלך הטיסה כיבו האסטרונאוטים את המדחף במערכת הבקרה התגובתית בגלל סימן של נזילה.

הנחיתה התקיימה בבסיס חיל האוויר, אדוארדס, קליפורניה, בשעה 6:37 בבוקר, לפי שעון מערב ארצות הברית, במסלול המראה 17, לאחר 5 ימים ושעה.

בדיקת הנתונים לאחר הטיסה גילתה שבעת הכניסה לאטמוספירה אריחי מגן החום התחממו בצורה חריגה מאוד.
דו"ח המשימה מצא כי היו לוחיות בולטים ברווחים של אריחי מגן החום בזמן ההמראה (בזמן הדבקת האריחים שמים את הלוחיות הללו לשם שמירת מרווח בין האריחים, אך את אלו אמורים להוציא לפני ההמראה).  
במשימת STS-114 "חזרה לחלל" (26 ביולי 2005) היה מקרה דומה אך לוח זה הוסר בהליכת החלל מגחון המעבורת.
ממוזער|המראת טיסת המעבורת STS-28, אוגוסט 1989

## ראו גם
* משימות מעבורות החלל

## קישורים חיצוניים

* 
* דף המשימה באתר נאס"א
* תיאור המשימה

## הערות שוליים

STS-028
קטגוריה:1989 בארצות הברית
ישראל דן טאוב

הרב **ישראל דן טאוב** (י"ט בטבת תרפ"ח, 12 בינואר 1928 – כ' בסיוון ה'תשס"ו, 16 ביוני 2006) היה האדמו"ר הרביעי של חסידות מודז'יץ.

## ביוגרפיה
נולד בוורשה, בירת פולין, לרב שמואל אליהו טאוב, שהיה לימים האדמו"ר השלישי של חסידות מודז'יץ, ונכדו של הרב שאול ידידיה אלעזר טאוב, שכיהן כאדמו"ר ממודז'יץ בעת לידתו. הוא דור חמישי לרבי לייבלה איגר. נקרא 'ישראל' על שם רבי ישראל טאוב, האדמו"ר הראשון ממודז'יץ, ו'דן' על שם סבו האדמו"ר רבי דן מקונסטנטין.

בשנת תרצ"ו (1936), בגיל שמונה, עלה עם משפחתו לישראל, וגר בתל אביב, שם החל אביו להקים את קהילת מודז'יץ בארץ ישראל. הוא למד בישיבת "היכל התלמוד" בתל אביב.

בשנת תרצ"ט (1939) נסע עם אמו לוורשה לבקר את בני משפחתו שנשארו שם. אז פרצה מלחמת העולם השנייה, והוא ואמו הצליחו לברוח לארץ ישראל.

כמו כן למד בישיבת אחי תמימים בתל אביב אצל הרב חיים שאול ברוק.

בשנת תש"י (1950) נישא לרבנית בילא רחל  (נפטרה בכ"ו באב ה'תשפ"ד),בתם של הרב שמואל אהרן שצדרוביצקי  האדמו"ר מביאלסטוק שהגיע לתל אביב אחר המלחמה וזוגתו הרבנית שפרה בת רבי פנחס ישכר מפינטשוב.כיהן כספרא דדיינא בבית הדין בתל אביב וכיהן בתפקיד כשלושים וחמש שנה.

### כהונתו כאדמו"ר
עם פטירת אביו, בד' באייר תשמ"ד (6 במאי 1984), הוכתר לאדמו"ר ממודז'יץ, וכיהן באדמו"רות עד יום פטירתו.

כמסורת בית מודז'יץ, הידועה בניגוניה, גם הרב טאוב הלחין מאות ניגונים, אשר בחלקם יצאו אל מחוץ לגבולות חסידות מודז'יץ, ומושרים בקרב קהילות רבות בישראל.

בשנת תשמ"ט (1989) נתמנה כחבר מועצת גדולי התורה, וכיהן בה עד פטירתו.

בשנת תשנ"ה (1995) העתיק את מרכז חסידות מודז'יץ לבני ברק, לאחר שראה כי האווירה בתל אביב אינה ראויה לחנך בה את הדור הצעיר של חסידי מודז'יץ. ביום ל"ג בעומר תשנ"ה חנך את בית מדרשו ברחוב חבקוק בעיר, אך במקביל הוא דאג כי בית המדרש הישן ברחוב דיזנגוף בתל אביב ימשיך לפעול.

בשנת תשס"ה (2005) הוקם בעידודו המכון לשימור ניגוני מודז'יץ. בדרשותיו הוא הרבה לדבר על חשיבות השירה.

נפטר ביום שישי, כ' בסיון ה'תשס"ו, בגיל 78, ונטמן בו ביום בהר הזיתים בירושלים בסמוך לקברות אבותיו אדמו"רי מודז'יץ.

במעמד הקבורה הוכתר בנו הבכור,רבי חיים שאול,למלאות את מקומו. בן נוסף, רבי פנחס משה,הוכתר חודשיים לאחר מכן למלאות את מקומו כאדמו"ר מקוזמיר.

## משפחתו
לרבי ישראל דן טאוב שני בנים ושתי בנות:
* רבי חיים שאול טאוב - האדמו"ר ממודז'יץ. נישא בתחילה לבתו של רבי אברהם אבא לייפער האדמור מפיטסבורג ובזיווגו הנוכחי נישא לרבנית שרה בת רבי אברהם מנחם דנציגר  האדמו"ר מאלכסנדר, האמרי מנחם.
* רבי פנחס משה טאוב - האדמו"ר מקוזמיר. חתן רבי אברהם אייגר האדמו"ר מלובלין, 
* הרבנית הינדא לנדא - אשת האדמו"ר רבי ישראל סג"ל לנדא מדראהביטש (נפטר י' באלול ה'תשפ"א).המאור ישראל.
* דבורה - הייתה נשואה לרב דוד שלמה קליין (האדמו"ר מאונגוואר), ובהמשך לשמואל, בנו של הרב אריה וינברג, ראש מוסדות "לב בנים".

## תורתו
* יצאה לאור בקונטרסי עלי דשא ונלקטה יחדיו לספרו נחלת דן.

## קישורים חיצוניים
* אתר החסידות ובו מידע על הרב ישראל דן
* אתר המכון לתיעוד ושימור ניגוני מודז'יץ
* 

קטגוריה:חברי מועצת גדולי התורה של אגודת ישראל
ישראל דן טאוב
קטגוריה:יהודים הקבורים בהר הזיתים: חלקות החסידים
קטגוריה:אנשי העלייה החמישית
קטגוריה:בני ברק: אדמו"רים
קטגוריה:אדמו"רים ישראלים
קטגוריה:בוגרי היכל התלמוד
קטגוריה:ישראלים שנולדו ב-1928
קטגוריה:ישראלים שנפטרו ב-2006
סיירה

## ביאורים

קטגוריה:שמות משפחה ספרדיים
קטגוריה:שמות פרטיים
איי התעלה של קליפורניה

**איי התעלה של קליפורניה** הנקראים גם **איי סנטה ברברה** הם שרשרת של שמונה איים באוקיינוס השקט סמוך לחופה הדרומי של קליפורניה, לאורך תעלת סנטה ברברה שבארצות הברית. שטחם הכולל של האיים 908.79 קמ"ר ובמפקד 2010 נמנו בהם 4,603 תושבים. הפסגה הגבוהה באיים היא "פסגת השטן" בגובה 747 מטרים.
## תיאור

שמונת איי התעלה של קליפורניה מתחלקים על פני תחום השיפוט של שלושה מחוזות שונים של קליפורניה: ארבעה מהם שייכים למחוז סנטה ברברה, שניים למחוז ונטורה ושנים למחוז לוס אנג'לס. האיים מחולקים לשתי קבוצות: איי התעלה הצפוניים, ואיי התעלה הדרומיים. ארבעת האיים הצפוניים היו יחידת קרקע אחת הידועה בשם **סנטה רוזה**.

ממוזער|שמאל|300px|חוף סנטה קרוז.

הארכיפלג משתרע לאורך כ-260 קילומטרים בין האי סן מיגל בצפון לבין האי סן קלמנט בדרום. שטחם הכולל של האיים הוא 896 ק"מ מרובע.

חמישה מהאיים (סן מיגל, סנטה רוזה, סנטה קרוז, אנאקפה וסנטה ברברה) הוכרזו כפארק הלאומי איי התעלה בשנת 1980. בנוסף לכך, שמורת הטבע הימית של איי התעלה מקיפה שטח של שישה מילים ימיים (11 ק"מ) של האיים: אנאקפה, סנטה קרוז, סן מיגל וסנטה ברברה.

האי סנטה קטלינה הוא היחיד מבין שמונת האיים שקיים בו יישוב משמעותי - כפר הנופש של אבאלון, קליפורניה.

האי סנטה ברברה הוא הקטן באיי התעלה. שטחו הוא 639 דונם בלבד, והוא נוצר על ידי פעילות וולקנית מתחת למים. צורתו דומה לצורת משולש המגיח מהאוקיינוס כרמה בעלת שני צוקים תלולים. המרחק בינו לבין הנקודה הקרובה ביותר ביבשת הוא 38 ק"מ.

## טבע
איי התעלה הם חלק מאחד מאזורי המחיה הימיים העשירים ביותר בעולם. מינים רבים של צמחים ובעלי חיים הם ייחודיים לאיי התעלה, כולל חיות כגון: שועל איים אפור, בואש מנוקד מאיי התעלה, עורבני איים שיחני, יסעור אפור, לטאת איים לילית, סלמנדרה צנומה של איי התעלה, נחש פעמונים של איי התעלה, עז סן קלמנט, חנקן צבי ים סן קלמנט וצמחים הכוללים תת-מינים ייחודיים של אורן טוריי, אלון איים וחלמית איים.

## שימוש צבאי
האיים, סן ניקולס וסן קלמנט נשלטים בלעדית על ידי הצי האמריקני, בנוסף לכך הצי האמריקני מחזיק מתקנים צבאיים בנקודות נוספות על פני שרשרת האיים. במהלך מלחמת העולם השנייה כל איי התעלה הדרומיים היו תחת ממשל צבאי, כולל האי המיושב סנטה קטלינה, שהתיירות אליו הופסקה ותושביו הקבועים נזקקו להיתרים מיוחדים כדי להגיע ליבשה או ממנה.

האי סן מיגל שימש כשטח אש והאי סנטה ברברה שימש כתחנת התרעה מפני פלישה יפנית לקליפורניה.

הוצעה הצעת חוק בבית הנבחרים, להקמת בסיס צבאי באי סנטה רוזה. על פי ההצעה האי ישמור על מעמדו כגן לאומי, אך תוגבל האפשרות לבקר בו.

## קישורים חיצוניים

* 
## הערות שוליים

התעלה
קטגוריה:ארצות הברית: שמורות ביוספריות
תעלה
קטגוריה:האוקיינוס השקט: ארכיפלגים
ניצוצות (סרט)

**ניצוצות** (באנגלית: **Shine**) הוא סרט קולנוע אוסטרלי, משנת 1996, המספר את סיפור חייו של הפסנתרן דייוויד הלפגוט. השחקן ג'פרי ראש, שגילם בסרט את דייוויד הלפגוט בבגרותו, זכה על כך בפרס אוסקר לשחקן הטוב ביותר. עלילת הסרט מתפרשת על תקופת חייו של דייוויד הלפגוט כילד, כנער וכבוגר. את דייוויד כנער מגלם נח טיילור וכילד מגלם אותו אלכס רפלוביץ'.

## עלילה
דייוויד הלפגוט הוא פסנתרן יהודי שגדל באוסטרליה להורים ניצולי השואה. אביו, אדם קשוח ושתלטן שנוטה להלל את עצמו, שהיה כנר בצעירותו, מלמד את דייוויד לנגן על פסנתר ומחנך אותו לוותר על הכול לטובת הנגינה. דייוויד גדל בחששות גדולים מפני העתיד, ביגיעה בלתי פוסקת לרצות את אביו ותוך קושי בזיהוי רגשותיו שלו. הוא לא נגמל מעולם מהרטבת המיטה בלילה.

דייוויד, שמתקדם בנגינה ומתפרסם רואה את פסגת חייו ומטרתו המוזיקלית לנגן את הקונצ'רטו מס' 3 של רחמנינוב שאותה מגדיר אביו כיצירה הקשה ביותר לנגינה. לאחר מופע בו דייוויד מרשים נציג המחפש כישרונות צעירים מלונדון מגיע דייוויד ללמוד מוזיקה בלונדון. שם אומר עליו הפרופסור שמלמד אותו לפרופסור אחר שהוא רואה בדייוויד "ניצוצות של גאונות" (מוזיקלית) (ומכאן שם הסרט). לקראת תחרות מוזיקלית מבקש מהפרופסור שילמד אותו לקראת התחרות את הקונצ'רטו מס' 3 של רחמנינוב, הפרופסור, שניגן לפני רחמנינוב עצמו, מסכים.

דייוויד מנגן את היצירה בתחרות ובסופה מתמוטט נפשית. את שתים עשרה השנים הבאות מבלה דייוויד בבית חולים פסיכיאטרי ונאסר עליו לנגן. דייוויד לא חוזר לעולם להיות אדם בעל שיקול דעת סביר, אבל במהלך שיקומו הוא זוכה בשמחת חיים שמעולם לא הייתה לו, בנינוחות ובחוש הומור. לאחר שיוצא דייוויד מבית החולים הוא חוזר לנגינה ומוצא במקרה עבודה כפסנתרן במסעדת דגים. הוא נפגש עם אסטרולוגית בשם גיליאן ומתחתן איתה. היא מעודדת אותו להופיע בפני קהל גדול, באולם קונצרטים והוא עומד היטב במשימה. הסרט מסתיים עם ביקורו של דייוויד בבית הקברות ליד קברו של אביו והשיחה שלו עם אשתו שם. שיחה נינוחה וחסרת אותו פחד שהיה מקבל בנוכחות אביו.

## ההיבט המוזיקלי
אף שהסרט הוא מוזיקלי בהגדרתו לא מושמעת בו יצירה קלאסית שלמה אחת חוץ ממעוף הדבורה אותה מנגן דייוויד במסעדת הדגים לפני קבלתו כפסנתרן שם. הסרט מעצים את הקושי בקונצ'רטו מס' 3 של רחמנינוב עד כדי דבריו של אביו של דייוויד "זה האוורסט של היצירה המוזיקלית". לבד מזאת מובאים בסרט מספר קטעי יצירות קלאסיות.

## ההיבט היהודי
הוריו של דייוויד ניצולי שואה והדבר משפיע על חינוכו של דייוויד כפי שניתן לראות בתחילת הסרט. משפחתו אמנם לא דתית אבל על מנת לגייס כספים כדי לשלוח את דייוויד לארצות הברית מארגן אביו בר מצווה לדייוויד. לקראת סוף הסרט אומר דייוויד לאשתו ששם משפחתו **הלפגוט** (Helfgott) הוא שיבוש מ**הלפגוד** (help-God, בתרגום חופשי "בעזרת האל") אם כי הוא עצמו בספק אם הוא אדם מאמין.

## קישורים חיצוניים

* אתר הסרט (מאורכב)
* שסעת בעין העדשה: על סכיזופרניה בקולנוע, מאמרה של אורית בליצר צור המתייחס לסרט "ניצוצות" בכתב העת המקוון של האקדמיה לאמנות ועיצוב "בצלאל"

קטגוריה:ערכים שבהם תבנית בריטניקה אינה מתאימה
קטגוריה:סרטים אוסטרליים
קטגוריה:סרטי 1996
קטגוריה:סרטי דרמה
קטגוריה:סרטים ביוגרפיים
קטגוריה:לקות נפשית באמנות
קטגוריה:סרטים על ניצולי השואה
קטגוריה:זוכי פרס ACTAA: הסרט הטוב
קטגוריה:מחוננות בקולנוע
קטגוריה:סרטים על פסנתר ופסנתרנים
STS-34

**STS-34**, היא המשימה ה-31 בתוכנית המעבורות של נאס"א והחמישית של מעבורת החלל אטלנטיס. במשימה זו נשאה האטלנטיס את לוויין המחקר גלילאו לחקר את צדק ומספר אסטרואידים. 

## צוות
* **מפקד המשימה:** דונלד ויליאמס
* **טייס:** מייקל מקולי (Michael J. McCulley)
* **מומחה למשימה:** פרנקלין צ'נג-דיאז (Franklin R. Chang-Diaz)
* **מומחה למשימה:** שאנון לוסיד (Shannon W. Lucid)
* **מומחה למשימה:** אלן בייקר

## המשימה
מועד השיגור המקורי היה 12 באוקטובר. בגלל תקלה במנוע הראשי מס' 2 שיגור נדחה ל-17 באוקטובר. דחייה נוספות הייתה בגלל תנאי מזג האוויר באתר השיגור. השיגור ב-18 באוקטובר נדחה למספר דקות לאחר שהוחלט לבצע עדכוני תוכנה. בוצע ללא תקלות.

המטרה העיקרית של השיגור היה שחרור של גשושית גליליאו בדרכה לצדק. הגשושית הגיע ליעד בשנת 1995. בנוסף לכך חברי הצוות ערכו מספר ניסויים מדעיים וצילמו בעזרת מצלמה מתוצרת IMAX. צילומים אלו שולבו בסרט The Wild Blue Yonder של ורנר הרצוג.

במהלך הטיסה התרחשו מספר תקלות מינוריות שלא השפיעו על מהלך הטיסה או תוכניתה.

המעבורת נחתה ב-23 באוקטובר בבסיס חיל האוויר אדוארדס.

## קישורים חיצוניים

* דף המשימה באתר נאס"א
* דו"ח של המשימה
* מידע על משימה וניסויים שבוצעו
* סרטון על המשימה

STS-034
קטגוריה:1989 בארצות הברית
עשיים

**עשיים** (שם מדעי: Tineidae) היא משפחה בסדרת הפרפראים ובקבוצה שאינה טקסונומית המכונה עשים. במשפחה זו כ-2000 מינים הנפוצים בעיקר באזורים בעלי אקלים טרופי ואקלים סובטרופי. באנגלית מכונים clothes moths - "עשי הבגדים". במקרא כונה בשם "רקב", מכונה לעיתים בעברית "סס" 

מרביתם בעלי גוונים אחידים ובצבעים אפור, חום, לבן ושחור. אורך גופם הוא עד 10 מ"מ. 
הזחלים של משפחה זו ניזונים משאריות חומרים אורגניים על צורותיו השונות: צמר, כותנה, חומרים קרניים, פירות יבשים ורקובים ופטריות.  בשל מזונם, שמהווה פגיעה בכלכלתו של האדם, הם מוגדרים כמזיקים.

נציגי המשפחה המוכרים ביותר הם:
* עש הפרוות *Tinea pellionella*
* עש הבגדים *Tineola bisselliella*

חלוקתה הטקסונומית של המשפחה נראית כך:
* תת-משפחה Dryadaulinae 
* תת-משפחה Erechthiinae 
* תת-משפחה Hapsiferinae 
* תת-משפחה Hieroxestinae 
* תת-משפחה Meessiinae 
* תת-משפחה Myrmecozelinae 
* תת-משפחה Nemapogoninae 
* תת-משפחה Scardiinae 
* תת-משפחה Setomorphinae 
* תת-משפחה Tineinae 
* סוג Leucophasma 

למרות הנאמר, קיימים פרפראים רבים המכונים עש או סס, ואינם ממשפחה זו. לדוגמה עש התפוח או ססמבריק.

## קישורים חיצוניים

* 
* 

*
קטגוריה:בעלי חיים שתוארו ב-1810
קטגוריה:טקסונים שתוארו בידי פייר אנדרה לטריי
STS-33

**STS-33**, היא משימה בתוכנית המעבורות של נאס"א, של מעבורת החלל דיסקברי. זוהי המשימה החמישית עבור משרד ההגנה האמריקאית וככזו, היא נחשבת מסווגת ואין הרבה פרטים עליה.

## צוות
* **מפקד המשימה:** פרדריק גרגורי (Frederick D. Gregory)
* **טייס:** ג'ון בלאהה (John E. Blaha)
* **מומחה למשימה:** סטורי מאסגרייב
* **מומחה למשימה:** מנלי קרטר (Manley L Carter, Jr.)
* **מומחה למשימה:** קתרין טורונטון (Kathryn C. Thornton)

## המשימה
משימת המעבורת הייתה לשיגור לוויין מסדרת הלוויינים מגנום, לוויין האזנה אמריקאי שהופעל על ידי משרד הסיור הלאומי עבור ה-CIA. כיוון שהמשימה הייתה עבור משרד ההגנה האמריקאי, פרטי המשימה מסווגים.

השיגור, היה שיגור הלילה הראשון לאחר אסון מעבורת החלל צ'לנג'ר.
ימין|ממוזער|שיגור STS-33
ימין|ממוזער|אחת התמונות הבודדות שפורסמו ממשימה זו

## ראו גם
* משימות מעבורות החלל

## קישורים חיצוניים

* דף המשימה באתר נאס"א
* תיאור המשימה
* סרטון על המשימה

STS-033
קטגוריה:1989 בארצות הברית
נבחרת מיקרונזיה בכדורגל

**נבחרת מיקרונזיה בכדורגל לגברים** היא נבחרת הכדורגל הלאומית של מדינת מיקרונזיה. הנבחרת אינה חברה ב-OFC או בפיפ"א, ולכן איננה מורשית להשתתף גביע העולם בכדורגל או בגביע אוקיאניה לאומות. כיום הנבחרת היא חברה נלווית ב-OFC וב-FIFA. התחרות העיקרית שבה היא משתתפת היא משחקי דרום האוקיינוס השקט.

המאמן הישראלי שמעון שנהר אימן את נבחרת מיקרונזיה בסוף שנות התשעים, ובמקביל פעל לחיזוק תשתית הכדורגל במדינה. לאחר שובו לישראל מונה לקונסול כבוד של מיקרונזיה בישראל, וחזר כדי להדריך את הנבחרת המיקרונזית בטורנירים שונים.

קטגוריה:מיקרונזיה: כדורגל
מיקרונזיה
מיקרונזיה
דייוויד הלפגוט

**דייוויד הלפגוט** (באנגלית: **David Helfgott**; נולד ב-19 במאי 1947) הוא פסנתרן אוסטרלי יהודי.

## קורות חיים
### ילדות
הלפגוט נולד במלבורן להורים יהודים, ניצולי השואה, ממוצא פולני. בילדותו נודע כילד פלא מוזיקלי ובגיל חמש אביו לימד אותו לנגן בפסנתר. בגיל עשר החל הלפגוט ללמוד אצל פרנק ארנט, מורה ידוע בפרת', וזכה במספר פרסים לעיתים כפסנתרן יחיד ולעיתים כשהוא מנגן עם אחותו הגדולה. בגיל 14, זכה לקבל מענק ללימודי מוזיקה בארצות הברית, שגויס על ידי מנצח התזמורת של פרת' והכותבת האוסטרלית קת'רין פריצ'רד. אביו מנע את המעבר המיוחל בנימוק שאינו מסוגל למעבר ואינו בַשֶל עדיין לעצמאות. מניחים שבאותה תקופה החלו להיראות אצל הלפגוט ניצנים של הפרעות נפשיות.

מגיל 17 החל ללמוד אצל המורה אליס קרארד, תלמידתו לשעבר של המוזיקאי בלה בארטוק, ובתוך כך זכה בגמר תחרות ה-ABC האוסטרלית 6 פעמים.

### לימודים בלונדון והופעת בעיות נפשיות
בגיל 19, הלפגוט זכה למלגת לימודים בקולג' המלכותי למוזיקה בלונדון, שם למד אצל הפסנתרן סריל סמית' במשך 3 שנים. בתקופה זו החל להראות סימנים מתגברים של הפרעות סכיזואפקטיביות. בשנת 1970 חזר לאוסטרליה, ובשנה זו נישא לראשונה לקלר פפ, שהייתה מבוגרת ממנו ואם לארבעה ילדים מנישואים קודמים. באותה תקופה שימש כפסנתרן לחזרות "**'האופרה של מערב אוסטרליה**". לאחר התמוטטות נישואיו הקצרים, הוא אושפז בבית חולים פסיכיאטרי ובמהלך עשר השנים הבאות היה נתון לטיפול פסיכיאטרי שכלל לקיחה קבועה של תרופות וטיפול בנזעי חשמל.

### הסרט "ניצוצות"
בשנת 1996 יצא הסרט "ניצוצות", בעקבות פרסום הספר שכתבה אשתו השנייה ג'יליאן, על חייו, מחלתו והתמודדותו. הסרט גולל את סיפור חייו וילדותו של הלפגוט. את תפקיד הדמות הבוגרת (והראשית) גילם ג'פרי ראש. הסרט עסק בשנותיו המוקדמות, בקשייו הנפשיים ולא פסח על יחסו הקשה של אביו כלפיו. בעקבות כך, ספג הסרט סדרה של ביקורות קשות מצד אֶחיו ומשפחתו של הלפגוט בטענות שהוא איננו מדויק בעליל ובכך גורם לעוול רב כלפי אביו (שדמותו מתגלה במידה רבה כעריץ קשה בעל שיטת חינוך ספרטני).

### קריירה מוזיקלית וחייו בשנים האחרונות
לרוב, הלפגוט מנגן מוזיקה רומנטית, בעיקר מיצירותיהם של רחמנינוב, שופן, ליסט, שומאן ורימסקי-קורסקוב. החל מ-1999 הוא מופיע מדי שנה ברסיטלים ובקונצרטים באוסטרליה, ולעיתים מופיע גם בארצות אחרות. בחודש יוני 2009 הופיע דייוויד הלפגוט בשני רסיטלים בישראל, בירושלים ובת"א.

## חיים אישיים
דייוויד הלפגוט חי עם אשתו השנייה, ג'יליאן, ליד העיר בלינגן, אשר בניו סאות' ויילס.

## קישורים חיצוניים

* 

* 

## הערות שוליים

קטגוריה:פסנתרנים יהודים אוסטרלים
קטגוריה:מתמודדים עם מגבלה נפשית
קטגוריה:ילדי פלא במוזיקה קלאסית
קטגוריה:נכים אוסטרלים
קטגוריה:מוזיקאים יהודים אוסטרלים
קטגוריה:אוסטרלים שנולדו ב-1947
על כלבים וגנבים

**על כלבים וגנבים** (באנגלית: **One Hundred and One Dalmatians**; מוכר גם כ-**101 כלבים דלמטיים**) הוא סרט הנפשה אמריקאי של חברת וולט דיסני, שיצא בשנת 1961. הסרט מבוסס על הספר "101 דלמטים" מאת הסופרת הבריטית דודי סמית.

## עלילת הסרט
עלילת הסרט מתרחשת בלונדון. הכלב הדלמטי פונגו ובעליו — או חיית המחמד שלו, כפי שפונגו מכנה אותו — מוזיקאי ומלחין בשם רוג׳ר רדקליף, פוגשים כלבה דלמטית בשם פרדיטה ואת בעליה אניטה. פונגו תורם ליצירת קשר רומנטי בין רוג׳ר ואניטה, והם מתחתנים ועוברים לגור יחד.

קרואלה דה ויל, שהייתה חברתה לספסל הלימודים של אניטה, מנסה לגנוב את 15 הגורים של פונגו ופרדיטה למחרת יום לידתם. לאחר מספר ניסיונות כושלים, היא מצליחה לגנוב אותם בסיוע עובדיה, ג׳ספר והוראס. אולם הם לא יוצלחים: הם אינם נבונים ובנוסף הם אוהבים להתבטל.

רוג׳ר ואניטה עצובים לאחר גנבת הגורים. הם יוצאים עם כלביהם לפארק, שם מתחיל פונגו לנבוח נביחת בין ערביים, שנועדה לעדכן את הכלבים באזור הסובב על גנבת הגורים. דני, כלב מגזע דני ענק, שומע את הנביחה ומספר אודותיה לסקוטי, כלב טרייר קטן ונמרץ. בהדרגה מצטרפים כל כלבי לונדון לנביחת בין ערביים ובאמצעותה מעבירים את השמועה לכלבי הכפר. בהמשך שומעת האווזה לוסי את הנביחות ומעבירה את המידע לידידה הכלב הזקן טאוסר, שמוסר אותה לסוס חווה בשם קפטן. הסוס מעיר את החתול "הסמל טיבס", שמעיר כלב רועים המכונה "הקולונל".

פונגו ופרדיטה מצליחים להציל את הגורים, בסיוע הקולונל והסמל טיבס. בדרכם חזרה הם מסתייעים בפרות קוויני, פרינסס ודאצ׳ס, המיניקות את הגורים. כלב לברדור רטריבר מסייע להם בארגון אמצעי תחבורה ללונדון. הכלבים מתגלגלים בפיח ונראים כלברדורים. הם מגיעים לביתם בשלום, אז מגלים רוג׳ר ואניטה שמספרם גדל ל-101 כלבים דלמטיים.

## דמויות ומדבבים
ממוזער|250px|כרזת הסרט כאשר הופץ לראשונה בדיבוב עברי, 1988
250px|ממוזער|כרזת הסרט בהפצה העברית משנת 1995

## המשכים
ב-2003 יצא סרט המשך בשם **[[על כלבים וגנבים 2: הרפתקאות פאטץ' בלונדון]]**, ישירות לווידאו. הסרט זכה ב-5 פרסי DVDX.

לאחר יציאת סרט הלייב אקשן "101 כלבים וגנבים" בשנת 1996, הועלתה סדרת האנימציה "101 דלמטים: הסדרה" שסקרה את האירועים לאחר תום אירועי הסרט. הסדרה שודרה בישראל במסגרת "זמן דיסני". בשנת 2000 יצא המשך לסרט הלייב אקשן אשר נקרא "102 כלבים וגנבים", ואילו בשנת 2019 עלתה סדרה נוספת בשם "רחוב 101 דלמטים" ששודרה בערוץ דיסני.

ב-2021 יצא לאקרנים "קרואלה", הקדמון (פריקוול) ל"על כלבים וגנבים", המגולל את סיפורה של קרואלה דה ויל ואת האירועים שהביאו לעלילת הסרט המקורי.

## קישורים חיצוניים

* 

* 
* 

## הערות שוליים

קטגוריה:סרטים אמריקאיים
קטגוריה:סרטי 1961
קטגוריה:סרטים מבוססי ספרים
קטגוריה:סרטים על כלבים
קטגוריה:סרטי ילדים
קטגוריה:אולפני ההנפשה של וולט דיסני: סרטים
קטגוריה:דיסני: סרטי הנפשה
קטגוריה:סרטי הנפשה מוזיקליים
קטגוריה:101 דלמטים
קטגוריה:זוכי פרס באפט"א לסרט אנימציה הטוב ביותר
מרכז המבצעים הנשיאותי לשעת חירום

ממוזער|300px|מרכז המבצעים הנשיאותי לשעת חירום, 11 בספטמבר 2001
**מרכז המבצעים הנשיאותי לשעת חירום** (באנגלית: **The Presidential Emergency Operations Center**, או בקיצור: **PEOC**) הוא בונקר תת-קרקעי מוארך בצורתו המצוי במרתף הבית הלבן, משכן נשיא ארצות הברית בוושינגטון, בירת ארצות הברית.

המבנה הוקם בתקופת מלחמת העולם השנייה עבור הנשיא פרנקלין דלאנו רוזוולט, והוא ככל הנראה מסוגל לעמוד בפני מתקפה של נשק גרעיני על ארצות הברית (אף שבמקרה של צפי למתקפה כזו יפונה הנשיא מהבירה).

יש להבדיל בין חדר זה לחדר המצב המצוי באגף המערבי של הבית הלבן ונעשה בו שימוש קבוע, בעוד שבמרכז המבצעים נעשה שימוש רק בעת חירום.

בעת פיגועי 11 בספטמבר 2001 נעשה שימוש במרכז המבצעים ונכחו בו דיק צ'ייני, לין צ'ייני וקונדוליזה רייס.

## בקולנוע
ניסיון לדמות את הבונקר על שלל מאפייניו, נעשה בסרט וושינגטון על הכוונת.

## קישורים חיצוניים

קטגוריה:הבית הלבן: אגפים וחדרים
קטגוריה:מבנים לשעת חירום
קטגוריה:האגף המזרחי של הבית הלבן
מזכיר הכנסת

[שמאל|ממוזער|250px|מקום מושבם של מזכיר הכנסת וסגנו באולם [מליאת הכנסת|המליאה]]
שמאל|ממוזער|250px|תעודה של מזכיר הכנסת הראשון
**מזכיר הכנסת** הוא אדם שתפקידו ניהול עבודת הכנסת. מזכיר הכנסת אחראי על ארגון ישיבות הכנסת וניהולן האדמיניסטרטיבי. מזכיר הכנסת עומד בראש מזכירות הכנסת, שתפקידה להכין את סדר היום של מליאת הכנסת. מזכיר הכנסת נוכח בישיבות המליאה, ומייעץ ליושב-ראש הישיבה בענייני תקנון הכנסת. כשמזכיר הכנסת אינו נוכח, מחליף אותו סגנו. מזכיר הכנסת וסגנו נבחרים על ידי נשיאות הכנסת.

מזכיר הכנסת אינו חבר הכנסת ואינו אדם פוליטי. תפקידו הוא ניהולי בלבד, לתפקיד נבחר בדרך כלל אדם בעל ידע במשפטים ובהליכי הכנסת. בעבר כהונת מזכיר הכנסת הייתה בלתי מוגבלת בזמן, אך כיום היא עומדת על עשר שנים. מזכיר הכנסת חבר בארגון המזכירים הפרלמנטריים הבין-לאומי.

עד שנת 2006 היה אחראי מזכיר הכנסת גם על התפקוד הניהולי והאדמיניסטרטיבי של הכנסת (ולא רק ישיבות הכנסת) ועל ניהול ופיקוח על עובדיה, אך התפקידים האלה, עם סמכויות נוספות, פוצלו לתפקיד חדש והוטלו על  מנכ"ל הכנסת.

מזכיר הכנסת הנוכחי הוא דן מרזוק וסגניותיו הן אלינור לאון-ימין וראדה חסייסי.

## תפקידי מזכיר הכנסת

* ייעוץ ליושב ראש הכנסת בענייני תקנון הכנסת, נוהל ונוהג.
* ניהול רשימת הנואמים.
* קישור בין הכנסת לממשלה.
* טיפול בנושאי בחירות.
* טיפול בקיום הוגן של זכויות כל הסיעות.
* טיפול ומעקב אחרי אמנות, לפני אישורן בממשלה.

## מזכירי הכנסת מקום המדינה ועד היום

## ראו גם
* מנכ"ל הכנסת

## קישורים חיצוניים

* שוריק דריישפיץ, נשיאות הכנסת, 2010, פרלמנט 66, אתר המכון הישראלי לדמוקרטיה

קטגוריה:הכנסת
*
קטגוריה:ישראל: מינהל ציבורי
החמישה

שמאל|ממוזער|200px|חמשת המלחינים. למעלה: באלאקירב, באמצע משמאל לימין: צזאר קואי ומודסט מוסורגסקי, בשורה התחתונה: רימסקי-קורסקוב ובורודין
**החמישה** (ברוסית: **Могучая кучка**, "ערימה קטנה וחזקה") היה הכינוי שהצמיד המבקר ולדימיר סטאסוב, בשנת 1867, להתקבצות רופפת של מלחינים רוסים, שנאספה תחת מנהיגותו של מילי באלאקירב במטרה ליצור מוזיקה אמנותית בעלת אופי רוסי בפירוש, בניגוד לזו שהיוותה חיקוי למוזיקה אירופית קודמת או צמחה בקונסרבטוריונים, שהושפעו מהסגנון האירופי. במובן ידוע, הייתה זו הסתעפות מתנועת הלאומיות הרומנטית ברוסיה, מקבילה למושבת אבראמצבו  ולתנועת התחייה הרוסית, ששאפו להשיג מטרות דומות בעולם האמנויות היפות.

התגבשות הקבוצה ראשיתה בשנת 1856, בפגישתם הראשונה של מילי באלאקירב וצזאר קואי; מודסט מוסורגסקי הצטרף אליהם ב-1857, ניקולאי רימסקי-קורסקוב ב-1861, ואלכסנדר בורודין ב-1862. לפניהם, מיכאיל גלינקה ואלכסנדר דארגומיז'סקי התקדמו כברת דרך ליצירת מוזיקה בעלת אופי רוסי מובהק ובכתיבת אופרות על נושאים רוסיים, אבל "החמישה" ייצגו את המאמץ המרוכז הראשון לפיתוח מוזיקה כזאת, עם סטאסוב כיועץ אמנותי ודארגומיז'סקי כמדינאי בוגר, כביכול, לקבוצה. 

התפרקות "החמישה" כקבוצה החלה בשנות ה-70 של המאה ה-19, בעקבות פרישתו הזמנית של באלאקירב מחיי המוזיקה בראשית אותו עשור. כל חברי "החמישה" קבורים בבית הקברות "טיחווין" בסנקט פטרבורג.

חברי הקבוצה, פרט לקואי, השפיעו וחלקם גם לימדו רבים מן המלחינים הרוסים הגדולים בדור הבא, ביניהם אלכסנדר גלאזונוב, מיכאיל איפוליטוב-איבנוב, אנטולי ליאדוב, סרגיי רחמנינוב, סרגיי פרוקופייב, איגור סטרווינסקי ודמיטרי שוסטקוביץ'. שמה של קבוצת השישה, התקבצות רופפת עוד יותר של מלחינים דוברי צרפתית, הוכרז במסגרת ביקורת של הנרי קולט בהשוואה לחמישה.

## קישורים חיצוניים

* 

*
החמישה
תואר הפועל

**תואר הפועל** (באנגלית: Adverb, בספרדית: **Adverbio**) היא מילה שמשנה פועל, שם תואר או תואר הפועל אחר. תואר הפועל בדרך כלל מספק מידע אודות האופן, המקום, הזמן, התדירות, רמת הוודאות, וכו', כדי לענות על שאלות כגון איך?, מתי?, איפה?, כמה פעמים?, ובאיזה אופן?. מילים כמו "לאט", "בקול רם", "בזהירות", "במהירות", "בשקט" או "בעצב" הם כולם תוארי פועל.

יש הטוענים שתואר הפועל יכול לתאר משפט ואיבר תחבירי (כלומר פיסקה שהיא משפט מתוך משפט מאוחה או מחובר).

נטען גם שתואר הפועל מתאר גם מילת יחס. בעברית, אם מפרקים את מילית היחס מהתיאור, למשל את תואר הפועל *במהירות* שבתוך המשפט "רץ **במהירות**" אפשר לפרק למילית **ב** ולתיאור **מהירות**, ובמקרה זה מהירות מתארת את בְּ ושואלת על מילית זו "איך?".

## דוגמאות לשימוש בתוארי פועל במשפטים
* היא שרה **בקול רם** ("בקול רם" משנה את הפועל "שרה", ומספק מידע על אופן השירה)
* עבדתי **אתמול** ("אתמול" משנה את הפועל "עבדתי", באופן המספק מידע אודות הזמן בו האדם עבד)
* **לעיתים קרובות** אתה עושה טעויות ("לעיתים קרובות" משנה את הפועל " עושה טעויות", באופן המספק מידע אודות תדירות)
* הוא **ללא ספק** עשה את זה ("ללא ספק" משנה את הפועל "עשה את זה", באופן המציין ודאות)

תוארי פועל יכולים לתאר שם תואר או תואר פועל אחר באופן הבא:
* היא שרה בקול רם **מאוד** (תואר הפועל "מאוד" משנה את תואר הפועל "בקול רם")

## דוגמאות לשימוש תואר הפועל ל[[חלקי הדיבר]] שונים
* תיאור של **[[פועל (בלשנות)|פועל]]**: הילד רץ מהר. - מתאר איך *רץ*.
* תיאור של **[[שם תואר]]** (כלומר: תיאור של שם תואר): הילד גבוה מאוד. - מתאר כמה *גבוה*.
* תיאור (נוסף) של **תואר הפועל**: הילד רץ מהר **מאוד**. - מתאר כמה *מהר* (ו*מהר* מתאר איך *רץ*).

## דוגמאות למענה על שאלות תואר הפועל
* **איך?** - הילד רץ **מהר**.
* **מתי?** - הילד רץ **אתמול**.
* **איפה?** - הילד רץ **שם**.
* **כמה פעמים?** - הילד רץ **פעמיים**.
* **ובאיזה אופן?** - הילד רץ **בצליעה**.

## קישורים חיצוניים
* 
* 

קטגוריה:ערכים שבהם תבנית בריטניקה אינה מתאימה
קטגוריה:תחביר
קטגוריה:חלקי הדיבר
מחרטה

שמאל|ממוזער|300px|מחרטה לעיבוד מתכת
שמאל|ממוזער|300px|מחרטה לעיבוד עץ
**מחרטה** היא מכונה לעיבוד שבבי, אשר משתמשים בה לעיבוד חלקים ציריים סימטריים. החומרים המעובדים יכולים להיות מתכות, עץ וחומרים פלסטיים.

פעולת המחרטה, הנקראת "חריטה" (Turning) היא הורדת חומר בעזרת סכין חריטה, על ידי עיבוד סיבובי מסביב לעוּבָּד (חומר הגלם העובר עיבוד). הפעלת המחרטה יכולה להיות ידנית או ממוחשבת - CNC.

### סכין החיתוך
אפשרויות לבחירות חומר הסכין:
*פלדה מהירה (H.S.S), סוג של פלדת כלים הניתנת לטיפול תרמי.
*סכיני מתק"ש (מתכת קשה) - עשויים מערבוב של אבקות שעוברות תהליך מיוחד של דחיסה ואפייה (סינטור). מאפשרים מהירות חיתוך גבוהה, אך החומר יוצא פריך.
*סכיני קרמיקה/חרסינה - מאפשרים מהירות חיתוך גבוהה, אך לא עמידים בפני זעזועים. משמשים בדרך כלל לפעולות גימור.
פרמטרים בחריטה:
* תנועת החיתוך: לפי נתוני הסכין ונתוני העוּבָּד.
* תנועת ההיגש: עובי השבב אותו תוריד המחרטה בכל מעבר של הסכין על חומר הגלם. עומק העיבוד נקבע מדרישה לטיב פני השטח: עיבוד גס או עדין. בעיבוד עדין עובי השבב הוא בין 0.5 מ"מ ל-1.5 מ"מ, בעיבוד גס בין 3 מ"מ ל-5 מ"מ.
* תנועת הקידמה: (התקדמות הסכין לאורך העוּבָּד תוך כדי הורדת חומר גלם) בוחרים גם כן על פי דרישות רמת העיבוד. בעיבוד עדין קידמה היא 0.05 מ"מ עד 0.15 מ"מ ובעיבוד גס היא 0.4 מ"מ עד ל-0.8 מ"מ.
*נוזל קירור - בחלק מהמחרטות, כדי להקל על תהליך החיתוך משתמשים בהתזת נוזל קירור לאזור יצירת השבב. נוזל הקירור יכול להיות: שמן ,שמן סינתטי ,אמולסיה-תחליב המכיל 2-8% שמן והשאר מים.
תהליכי עיבוד נקבעים מתוך מטרה של חיסכון במשאבים וחיסכון בזמן, תוך שמירה על טיב פני שטח ודיוק נדרשים. מהנדסי התעשייה צריכים למצוא פשרה בין הגורמים השונים.

### מבנה בסיסי מחרטה לעיבוד מתכת
*ייצוע המחרטה
*מערכת הנעת כלי החיתוך
*מערכת דפינת והנעת חומר הגלם

### מחרטה לעיבוד עץ
מחרטה לעיבוד עץ דומה למחרטת עיבוד המתכת אך בדרך כלל איננה כוללת סכין.

העיבוד נעשה באמצעות מפסלות חריטה מיוחדות אשר החרט מפעיל על עץ חומר הגלם, כאשר הכלי נשען על Rest tool - משטח אחיזה אשר מאפשר חיתוך החומר.

למחרטת העץ גדלים שונים, החל מדגמים קטנים לטובת עבודות עץ עדינות וכלה בדגמים גדולים לשימוש תעשייתי.

## קישורים חיצוניים

* 
* 

קטגוריה:מכונות
קטגוריה:כלי עבודה חשמליים
קטגוריה:עיבוד מכני
קטגוריה:מכונות עיבוד שבבי
קטגוריה:הנדסת מכונות
קטגוריה:הנדסת תעשייה
דובר הבית הלבן

**דובר הבית הלבן** (באנגלית: **White House Press Secretary**, בתרגום מילולי: "מזכיר העיתונות של הבית הלבן") משמש כדובר הממשל מטעם נשיא ארצות הברית. תפקיד זה נחשב בכיר בצוות העובדים של הבית הלבן ודרגתו היא אחת פחות משל חבר קבינט. לרשותו עומד משרד דוברות הבית הלבן

תפקידו העיקרי של דובר הבית הלבן הוא איסוף מידע על הנעשה בצמרת הממשל האמריקני ובתוככי הבית הלבן וכן מידע על הנעשה מסביב לעולם, והצגתו בפני התקשורת באופן מדויק ובתזמון הנכון. המידע כולל תקציר של סדר היום של הנשיא, עם מי נפגש הנשיא באותו יום ועמדת הבית הלבן בנוגע לאירועי היום. דובר הבית הלבן מקיים במשך היום תדריכים לעיתונות, שבדרך כלל משודרים בשידור חי בטלוויזיה, ומשיב לשאלות העיתונאים בתדריכים ובמסיבות עיתונאים. לעיתים היו דוברי הבית הלבן בעלי רקע קודם באמצעי תקשורת השונים. דובר הבית הלבן הוא חלק מסגל משרד הבית הלבן 

מ-20 בינואר 2025 מכהנת קרוליין לוויט כדוברת הבית הלבן, והיא הדוברת הצעירה ביותר שכיהנה בתפקיד.

## דוברי הבית הלבן לדורותיהם

## תפקיד הדובר בתרבות הפופולרית
תפקידו של דובר הבית הלבן זכה לחשיפה נרחבת בסדרת הטלוויזיה "הבית הלבן", שם גילמה השחקנית אליסון ג'אני את תפקיד סי.ג'יי קרייג, דוברת הבית הלבן. דמותה של קרייג התבססה בחלקה על די די מאיירס, דוברת הבית הלבן בתקופת נשיאותו של ביל קלינטון.

## ראו גם

* דובר ראש הממשלה (ישראל)
* דובר הקרמלין

## קישורים חיצוניים

* 

## הערות שוליים

*
קטגוריה:משרות פוליטיות בארצות הברית
קטגוריה:דוברים אמריקאים
קטגוריה:סגל הבית הלבן
קטגוריה:מנהלי התקשורת בבית הלבן
קטגוריה:הבית הלבן בתקשורת
דוד שלון

**דוד שלון** (15 באוקטובר 1950 – 15 בספטמבר 2000) היה מנצח ישראלי.

## ביוגרפיה
דוד שלון נולד בישראל. הוא ניגן בכינור ובקרן יער ולמד בבית הספר לאמנויות תלמה ילין. לאחר סיום לימודיו בשנת 1968 בחר להשתלם בניצוח אצל נעם שריף, באקדמיה למוזיקה על שם רובין בתל אביב. אחרי סיום לימודיו שם המשיך בהשתלמות בווינה, שם הכיר את מי שתהיה אשתו, הויולנית הנודעת טביאה צימרמן.

ליאונרד ברנשטיין הזמין את דוד שלון להיות לעוזרו בעבודתו עם הפילהרמונית של וינה. לאחר מכן, משנת 1980 ואילך, ניצח על תזמורות מן החשובות בעולם ועל גדולי הסולנים, ביניהם הכנרים אייזק שטרן ויצחק פרלמן.

שלון היה המנהל המוזיקלי של התזמורת הסימפונית של דיסלדורף ואחר, במקביל, ניהל במשך שבע עונות את התזמורת הסימפונית ירושלים ואת התזמורת הפילהרמונית של לוקסמבורג.

הוא ניצח על הפקות אופרה בבתי אופרה שונים באירופה ובתל אביב, הופיע בפסטיבלים שונים ועבד עם תזמורות נוער, מהן לאומיות ומהן בינלאומיות.

ב-15 בספטמבר 2000, במהלך סיור קונצרטים ביפן, נפטר שלון באופן פתאומי.

## קישורים חיצוניים
* 

קטגוריה:מנצחים ישראלים
קטגוריה:בוגרי תלמה ילין
קטגוריה:אישים הקבורים בבית הקברות ירקון
קטגוריה:ישראלים שנולדו ב-1950
קטגוריה:ישראלים שנפטרו ב-2000
הרי האטלס

שמאל|ממוזער|330px|מפת רכס הרי האטלס
**הרי האטלס** הם רכס הרים בצפון-מערב יבשת אפריקה. ההרים משתרעים לאורך כ-2,400 ק"מ, דרך שלוש מדינות המגרב: מרוקו, אלג'יריה ותוניסיה. הנקודה הגבוהה ביותר היא ג'בל טובקאל, מדרום לעיר מרקש שבמרוקו. גובהה 4,167 מטר.

## גאוגרפיה
שמאל|ממוזער|200px|צילום לווין של יבשת אפריקה - רכס הרי האטלס צבוע באדום

הרי האטלס שופעים במחצבי נחושת, ברזל, פוספטים, מגנזיום ועופרת. עמקי האטלס שופעים מים, שמקורם בשלג ובגשם היורדים בפסגות ההרים. המדרונות הגבוהים של האטלס משופעים בעצי אורן, ובמורדות הנמוכים מגדלים מעט שעורה וחיטה.

אקלים האטלס מתחלק לשניים: באזור צפון האטלס והאטלס הגבוה יש מזג אוויר קר ולח, ובדרום האטלס ואטלס הסחרה יש מזג אוויר חם ויבש, המקבל כמות גשמים מועטת.

## אוכלוסייה
200px|ממוזער|בני שבט מקומי בהרי האטלס, 1955
תושבי האטלס הם בעיקר שבטים ברברים, המשמרים את אורח חיי אבותיהם ומסורתם. הברברים חיים בכפרים מסביב להרים, שחלקם מבודדים ביותר. הם הגיעו לאטלס כי מצאו בו מקום מקלט, במיוחד באזורים הפראיים שלו. הברברים עוסקים בעיקר בחקלאות ורעיית צאן.
### יהדות הרי האטלס

יהדות הרי האטלס היא קבוצת הקהילות היהודיות שחיו בהרי האטלס בצפון אפריקה. על פי המסורת, ראשיתה של ההתיישבות היהודית באזור החלה עוד לפני חורבן בית ראשון והיהודים בכפרי הרי האטלס שמרו על דרך חיים ייחודית לאורך הדורות.

## במיתולוגיה היוונית
במיתולגיה היוונית ישנה אגדה המספרת כיצד נוצרו ההרים:

הטיטן אטלס קיבל נבואה מהאורקל שהוא יומת על ידי בן אדם, ומאז לא נתן לאיש להפגש עמו. יום אחד בא הגיבור פרסאוס אל אטלס וביקש ממנו מזון ומחסה. אטלס סירב, וכנקמה כיוון אליו פרסאוס את ראשה של המפלצת מדוזה שכרת, והפך את אטלס לסלע, הוא הרי האטלס.

## ראו גם

* אטלס (מיתולוגיה)
* פרסאוס
* דוב אטלסי
* החגורה האלפידית

## קישורים חיצוניים

* 
* 

אטלס
קטגוריה:מגרב
ישיבה (תנוחה)

ממוזער|200px|איכרה יושבת, ציור משנת 1842

**ישיבה** היא תנוחת מנוחה של גוף האדם וכן של גופם של כמה בעלי חיים. בתנוחת ישיבה, עובר חלק ממשקל הגוף מכפות הרגליים לישבן ולירכיים ומאפשר מנוחה לשרירים המייצבים של הגפיים התחתונות ולמפרקיהן. ישיבה גם מגדילה את הבסיס עליו נשען הגוף ולכן קלה יותר לשמירה מבחינת שיווי משקל מאשר עמידה.

שילוב של ישיבה ומשען לגב מקל גם על השרירים והמפרקים של עמוד השדרה.

אפשר לשבת על הקרקע או על משטח מוגבה. ישיבה על משטח מוגבה דיו מאפשרת מנח בו הברכיים נמוכות יותר מהירכיים, מרבית המשקל מונח על גבששות השת (עצמות הישיבה) ועמוד השדרה על מפרקיו יכול להישאר במנח נייטרלי (זקוף).

הישיבה שבה נמדד העומס המינימלי על חוליות עמוד השדרה המותני כוללת הגבהה לישבן ומשען לגב היוצר זווית של כ-135 מעלות בין הגב לירכיים.

רהיטים עיקריים המשמשים לישיבה הם כיסאות, כורסאות וספות.

בעברית התקבלה המילה "ישיבה" כמונח המציין התכנסות מתוכננת ויזומה של מספר אנשים לצורך קבלת-מידע משותפת או קבלתן של החלטות.

## סוגי ישיבות
[שמאל|ממוזער|200px|נגנים [בנגלים יושבים על הקרקע ב"ישיבה מזרחית"]]

יש כל מיני סוגי ישיבות כמו לוטוס, ישיבה מזרחית (אגורה) וקפוארה.

## היבטים בריאותיים
ממוזער|200px|ילדים יושבים בשורה
אורח חיים בלתי פעיל יכול לתרום לבריאות לקויה ולעלות את הסיכון להיווצרות של גורמי מוות שונים. בהתאם לכך, במחקרים רבי היקף נמצא קשר בין ישיבה ממושכת, בעיקר מול טלוויזיה ומחשב, לבין השמנה, מחלות לב וכלי דם, כמו סוכרת ויתר לחץ דם, ואף עלייה בתמותה. המחקרים גילו כי גם אם מבצעים פעילות גופנית יזומה לפרק זמן מוגבל בכל יום, אין די בכך כדי למנוע את הסיכון, אלא יש לאזן באופן קבוע בין ישיבה, עמידה והליכה לבין פעילות פיזית אחרת. ככל שמספר המעברים ממצב למצב עולה, כך קטן הסיכון לחלות במחלות שונות.
כלומר, עיסוק בפעילות גופנית לא בהכרח מספיק כדי להגן מפני סיכונים אלו. זאת משום שהתנהגויות נייחות כמו ישיבה, עלולות לפגוע בתוחלת החיים ללא קשר לרמת הפעילות של האדם.

## בחוק הישראלי
החובה לספק לעובד מקום ישיבה, בזמן העבודה ובזמן ההפסקה, נכללת בסעיפים  ו של פקודת הבטיחות בעבודה. סעיפים אלה חלים על עובדי כפיים ואינם חלים על עובדים בענפי המסחר והשירותים.

לאחר תחקיר שחשף אחדות מרשתות השיווק וחנויות אחרות נהגו שלא לאפשר לעובדיהן, ובמיוחד לקופאיות, ישיבה במהלך העבודה, ואלו נאלצו לעשות מלאכתן בעמידה, נחקק חוק הזכות לעבודה בישיבה, הקובע: "מעביד יעמיד לרשות עובד במקום העבודה מושב לעבודה ולא ימנע מעובד ישיבה במהלך העבודה, אלא אם כן הוכיח המעביד שביצועה הרגיל של העבודה אינו מאפשר ישיבה". כן מחייב החוק את המעביד להעמיד לרשות העובדים במקום העבודה כיסאות או ספסלים מתאימים, בעלי משענת גב, במספר מספיק ובמצב תקין, לישיבה בעת הפסקה בעבודה.

## ישיבה אצל חיות
חלק מהחיות יושבות - חיות מסוימות בעלות ארבע רגליים (להבדיל משתי רגליים ושתי ידיים) כגון כלב מסוגלות להניח את אחוריהן על הקרקע כאשר החלק העליון של גופן נשען על רגליהן הקדמיות. כמו אצל בני אדם, מצב זה מספק זקיפות יחד עם מנוחה.

## קישורים חיצוניים

## הערות שוליים

*
קטגוריה:בריאות
קטגוריה:תנוחות